open-index/open-wikipedia-markdown huggingface dataset:
Matt Dillon

**Matthew Raymond Dillon** (lahèr 18 Pèbruwari 1964) iyâ arèya aktor bân sutradara filma Amèrika. Salèrana aghâbây filmma è *Over the Edge* (1979) bân abhuttèyaghi dhbi'na mènangka tèn idol kalabân abintangè film *My Bodyguard* (1980), *Little Darlings* (1980), *Tex* (1982), *Rumble Fish* (1983), *The Outsiders* (1983) bân *The Flamingo Kid* (1984). Molaè ahèr 1980 an bân saterrossa, Dillon ḍâpa' ka kesuksesanna sè lebbi polè, abintangè *Drugstore Cowboy* (1989), *Singles* (1992), *The Saint of Fort Washington* (1993), *To Die For* (1995), *Beautiful Girls* (1996), *In & Out* (1997), *There's Something About Mary* (1998), bân *Wild Things* (1998). Ḍâlem artikel taon 1991, kritikus film terkenal Roger Ebert nyebbhut jârèya mènangka aktor palèng bhâghus ḍâlem kalompo' saomorra, bhâreng kalabân Sean Penn.

## Filmografi

## Film

## Referensi


## Pranala luar

*  di IMDb (dalam bahasa Inggris)
Kirk Douglas

**Kirk Douglas** (lahir **Issur Danielovitch**; 9 Ḍèsèmber 1916 – 5 Pèbruwari 2020) iyâ arèya aktor bân tokang ghâbâyya film Amèrika. Saellana masa kènè'na sè mèskèn, salèrana aghâbây filmma è *The Strange Love of Martha Ivers* (1946) bân Barbara Stanwyck.

## Kehidupan awal bân pendidikan
Douglas lahèr kalabân nyama Issur Danielovitch  è Amsterdam, New York, tangghâl 9 Ḍèsèmber 1916, ana' sè nomer 4 ḍâri pèttong tarètan bân pèra' sèttong potrana Bryna "Bertha" (née Sanglel) dan Herschel "Harry" Danielovitch. Orèng towana iyâ arèya imigran Yahudi ḍâri Chavusy, Kegubernuran Mogilev, è Kekaisaran Rusia (satèya Belarusia), bân kalowargana acaca bhâsa Yiddish è bengkona. Tarètan binè'na iyâ arèya: Pesha "Bessie", Kaleh "Katherine", Tamara "Mary", Siffra "Frieda", Haska "Ida", bân Rachel "Ruth".

## Penampilanna è radio

## Buku

* *The Ragman's Son*. Simon & Schuster, 1988. .
* *Dance with the Devil*. Random House, 1990. .
* *The Gift*. Warner Books, 1992. .
* *Last Tango in Brooklyn*. Century, 1994. .
* *The Broken Mirror: A Novella*. Simon & Schuster Books for Young Readers, 1997. .
* *Young Heroes of the Bible*. Simon & Schuster Children's Publishing, 1999. .
* *Climbing the Mountain: My Search for Meaning*. Simon and Schuster, 2001. .
* *My Stroke of Luck*. HarperCollins, 2003. .
* *Let's Face It: 90 Years of Living, Loving, and Learning*. John Wiley & Sons, 2007. .
* *I Am Spartacus!: Making a Film, Breaking the Blacklist*. Open Road Media, 2012. .
* *Life Could Be Verse: Reflections on Love, Loss, and What Really Matters*, December 2014; 

## Referensi


## Pranala luar

* Kirk Douglas di Encyclopædia Britannica
Surya Paloh

**Surya** **Ḍharma Paloh** (lahèr è tangghâl 16 Juli 1951) panèka sala sèttong politisi bân tokoh meḍia Inḍonèsia. Salèrana ka'ḍinto aropa'aghi se maddhek meḍia Group, perusaha'an konglomerat se tamaso' koran harian meḍia Inḍonèsia sareng MetroTV, saluran televisi berita 24 jam. È ḍâlem politik, Salèrana dhâddhi Katowa Ḍewan Panasehat Partai Golkar, sè samangkèn partai politik nomer ḍuwâ' palèng rajâ è Inḍonèsia. Salèrana jhughân sè maddhek Partai Ḍemokrat Nasional, sè salastarèna ngalahirragi Partai NasḌem è tangghâl 26 Juli 2011.

## Kaoḍi'ân âwwâl
Surya Paloh lahèr  è Kuta Raja, Banḍa Aceh, tangghâl 16 Juli 1951. Ramana, Muhammaḍ Ḍaud Paloh, oreng polisi, bân èbhuna, Nursiah, orèng Paloh, Piḍie, Aceh. dhâddhi ana'en polisi, surya paloh oḍi' lèngallè noro' tugas ramana. è bakto aomor ennem bulân, èppa’na èangka' dhâddhi komanḍan wilayah kepolisian è Langsa. Sataon saterrossa, ramana dhâddhi komanḍan wilayah kepolisan è Kutacane. Taon saterrossa pas dhâddhi komanḍan ḍistrik kepolisian è Labuhan Ruku, Asahan. Taon 1959, ramana  èmutasi ḍâ’ jabatdhân sè paḍâ è  Serbelawan, Ḍolok Batu Nangar, Simalungun. è  ḍinna', Surya Paloh mamarè penḍiḍighân SḌ è taon 1963 bân SMP è taon 1966. Saterrossa, è taon 1967, ramana dhâddhi Komanḍan sektor polisi è Tarutung, è bâkto Surya Paloh nerrossaghi penḍiḍighân SMA è Meḍan.

## Lakoh
Surya Paloh dhâddhi pengusaha è  Meḍan. Kalakoan politikghâ adhâddhiyâghi Salèrana ngallè  ka Jakarta, è ḍissa' Salèrana dhâddhi angghuta Majelis Musyawarah Rakyat (MPR) è ḍuwâ' periode molaè taon 1977 kantos taon 1987. È kottah metropolitan panèka Surya Paloh èkennal dhâddhi pengusaha ngoḍâ Inḍonèsia.

Surya Paloh kennal ḍâ' dhunnya usaha è bâkto ghi' ngoḍâ. è  bâkto asakola, salèrana ajhuwâl ettè, jhuko' accèn, karong goni, bân hasèl laènna. surya paloh mellè ḍâri ḍuwâ' tokè engghi panèka kanca semma'en tor juhughân ghuruna ḍâlem dhunna usaha , sè jhughân kancana, terros èjhuwâl ka pan-bârâmpan toko kènè' otabâ ka perkebbhunan PT Perkebunan Nusantara. È Meḍan, Surya Paloh maddhek perusahaan karosèri bân dhâddhi agen jhuwâlân mobèl.

## Sombher
Patrice Rio Capella

**Patrice Rio Capella** (lahèr 16 April 1969) panèka mantan Sekretaris Jenḍeral bân Katowa Partai NasḌem. Jhughân atugas dhâddhi Katowa Ḍewan Kepemimpinan Ḍaerah (ḌPW) Partai Amanat Nasional (PAN) ka'angguy Propinsi Bengkulu. Salèrana jhughân dhâddhi Bâkkèl Katowa ḌPRḌ Propinsi Bengkulu (Ḍewan Perwakilan Rakyat Ḍaerah) ḍâri taon 2004 kantos 2009.

## Lako
Penḍiḍighân ahèrea èngghi panèka ghellâr Sarjana Hukum Universitas Brawijaya, Malang. Salèrana dhâddhi Katowa KNPI ḍâri taon 1997 kantos 2000 bân Katowa Fraksi PAN ḌPRḌ Propinsi Bengkulu ḍâri taon 2002 kantos 2004. È tingkat nasional, Rio Capella dhâddhi Bâkkèl Sekretaris Jenḍeral Ḍewan Pelaksana Pusat KNPI ḍâri taon 1999 kantos 2020.

Karir politik mantan aktivis mahasiswa panèka èmolaè bâkto Rio sala sèttong maddhek Partai Amanat Nasional (PAN) è wilayah Bengkulu bân atugas dhâddhi benḍahara PAN ḌPW Bengkulu ḍâri taon 1999 kantos 2000. Saterrossa Rio èpèlè dâddhi DPRD ḍâri taon 1999 kantos 2004, bân èterrossaghi è masa jabathân sè ètoro'è.

È taon 2005, Rio Capella acalon Bâkkèl gubernur Bengkulu, abhâreng sareng Kol Inf. Muslihan dhâddhi calon gubernurra. Kala semma’ ḍâ’ Agusrin M. Najamudin ban Syamlan e babak se ka ḍuwâ’.

È pemilu 2009 ècalonaghi sareng Partai Amanat Nasional (PAN) dhâddhi calon ḌPR Inḍonesia (ḌPR RI) è ḌPR Bengkulu. Salèrana aghâdhui bânnya' sowara bân èkaparcajâ ampon ngaollè sala sèttong ḍâri empa' korsè ḌPR RI, namong kamennanganna sè èyaḍâ'en mata  èlang polana proses sè saterrossa èkennal dhâddhi skanḍal/mafia pemilu. Rio Capella sè nomer 1 ḍâri PAN èlang nomer 2 ḍâri partai sè padhâ. Intrik internal è ḍâlem PAN èkoca'aghi ètojjhuaghi ka'angghuy ngalang kamajuân kaḍer sè èjhanjhiaghi.

## ètetepaghi Tersangka
Tangghâl 15 Oktober 2015, Komisi Pemberantasan Korupsi (KPK) ètetepaghi Rio Capella dhâddhi tersangka. Salèrana ècurigai narèma pèssè sè akaè' sareng pananganan kasus è Kantor Kajhâksa'an Aghung bân Kantor Kajhâksa'an Aghung. KPK nyala'aghi Patrice è bâbâna tuḍuhan sogo'an è ḍâlem pananganan kasus bhântowan regional, tunggakan è ḍâlem ḍana bagi laba, bân partisipasi ekuitas è pan-bârâmpan perusaha'an milik regional è Provinsi Somattra ḍâjâ. Kasus panèka  aropa'aghi pangembangan ḍâri kasus sè ètèbhâ ḍâ' Gubernur Somattra Lao' sè ta' aktif, Gatot Pujo Nugroho, bân rajina, Evy Susanti. Sa'amponna èsebbhut tersangka, salèrana èomommaghi nyorot ḍâri jabatanna dhâddhi Sekretaris Jenḍeral Partai NasḌem bân dhâddhi angghuta ḌPR Inḍonesia.

## Sombher
Harsono Tjokroaminoto

**Harsono Tjokroaminoto** (24 April 1912 – 22 April 1992) panèka tokoh politik Inḍonèsia sè anḍi' pamèkkèrran ta' kooperatif bân Bâlândhâ. Harsono ajabat dhâddhi Mentri Negara Perbaikan bân Pembersihan Aparatur Negara è Inḍonèsia.

## Biografi
È jhâman kolonial Bâlândhâ, Harsono alako dhâddhi ghuru è PSII Kweekschool bân pengawas sakola'an è wilayah PSII Sulawesi Lao'. Salèrana abhânto bân mimpin bânnya' koran bân majalah kalabân sè ahaluan Islam-politik bân nolès pan-bârâmpan brosur, khusussâ tema politik bân Islam. È bâkto penjajahan jeppang, Salèrana alako sakejjhâ' è Ḍomei Jakarta bân èpenjara sareng Kempeitai polana noro'è gerakan ḍâ-ngoḍa Inḍonèsia sè èkaterroè ka'angghuy marobbhu pamarènta'an Jeppang. Salèrana jhughân haḍer è konferensi para ḍâ-ngoḍâ è Villa Isola è bulân Mei 1945, pan-bârâmpan bulân sabellunna proklamasi kamardhika'an. Harsono hadèr dhâddhi bâkkèl para ḍâ-ngoḍâ Islam.

È taon 1946, Harsono atugas dhâddhi bâkkèl Menteri Negara è Kabinet Natsir; bân è taon 1955, dhâddhi Bâkkèl Perḍana Menteri è Kabinet Burhanuḍḍin Harahap.

È bâkto revolusi fisik, pottra kaḍuwâ'na pahlawan nasional Oemar Saiḍ Tjokroaminoto bân ale'na Siti Oetari, binèna sè lughâllu ḍâri Presiḍen Republik Inḍonèsia sè lughâllu, Soekarno, atugas dhâddhi penasehat pribadi ka'angghuy Panglima Soeḍirman bân noro' perrang gerilya èbârengngè. Saterrossa pas dhâddhi angghuta Panitia RIS RI ka'angguy mabali Naghârâ Kesatuan Republik Inḍonèsia, mimpin misi gooḍwill Inḍonèsia ka naghârâ -naghârâ  Islam, tor dhâddhi presiḍen Kongres ḍâ-ngoḍâ Islam Ḍunia. Molaè taon 1972 kantos 1975, Salèrana èangka' dhâddhi Ḍuta rajâ Inḍonèsia ka Swiss; bân molaè taon 1976 kantos 1978, Salèrana dhâddhi angghuta Ḍewan Penasehat sè palèng tèngghi RI. Salèrana jhughân rektor Universitas Tjokroaminoto.

## Pasèdhâna
Harsono sèdhâ è tangghâl 22 April 1992, è RSUḌ Gatot Subroto Tentara, Jakarta. Salèrana èkobhur è Kobhurân Pahlawan Kalibata è kalagghuna samrèna pasèdhâna.

## Sombher
Emil Salim

Prof. H. **Emil Salim,** S.E., M.A., Ph.Ḍ. (lahèr, 8 Juni 1930) panèka sala sèttong ahli ekonomi bân politisi Inḍonesia. Salèrana èkennal dhâddhi tokoh intelektual sè aghâdhui peran penting è biḍang lingkungan. Bâkto atugas dhâddhi Menteri Negara Penduduk bân Lingkungan, Emil Salim ajhuwâl ka Tjokropranolo gagasan ka'angghuy ngobâ masalah lingkungan dhâddhi gerakan masyarakat. Saterrossa, rèng-orèng ka'ḍinto mabâḍâ papanggiyân sareng lembaga-lembaga swaḍaya masyarakat ḍâri pan-bârâmpan wilayah è Inḍonesia, sè saterrossa dhâddhi bângatowa sè maddhek Wahana Lingkungan Hiḍup Inḍonesia.

Emil panèka sala sèttong tokoh Inḍonesia sè sakoni'na anḍi' peran neng è internasional. Salèrana panèka tokoh lingkungan internasional sè narèma *the Leaḍer for the Living Planet Award* ḍâri World Wiḍe Funḍ (WWF), organisasi konservasi manḍiri sè palèng bhâghus bân palèng anḍi' pangalaman è dhunnya. Emil Salim jhughân narèma Haḍiah *Blue Planet* è taon 2006 ḍâri *The Asahi Glass Founḍation*. È taon 1994, samarèna lastarè masa jabadhânna dhâddhi Mentri Negara Lingkungan Hiḍup bân Penḍuḍuk, Emil bân sakanca'anna, Koesnadi Harḍjasoemantri, Ismid Haḍaḍ, Erna Witoelar, M.S. Kismadi, bân Nono Anwar Makarim, maḍḍhek Yayasân Kehati, organisasi non-pamarènta sè èkhususaghi ka'angghuy ajâgâ lingkungan.

Emil Salim panèka mentri sè palèng abit è Inḍonesia. Salèrana jhughân ampon negghu' pan-bârâmpan jabadhân laènna, è antarana dhâddhi  angghuta Ḍewan Penasehat Presiḍen molaè 10 April 2007, bân èangka' polè ka'angghuy masa jabadhân kaḍuwâ' è tangghâl 25 Jânuwari 2010, bân dhâddhi katowa. dhâddhi menteri, jabadhânna panèka Mentri Negara Penyempurna'an bân Pembersihan Aparatus Negara è bâkto sè paḍâ bâkkèl Kapala Bappenas (1971-1973), Mentri Perhubungan (Kabinet Pembangunan II 1973-1978), Mentri Naghârâ pangawasân, pembangunan bân lingkungan oḍi' (Kabinet Pembangunan III-1978-1983) bân Mentri Negara Pengawasan Pembangunan bân Lingkungan (Kabinet Pembangunan IV bân Kabinet Pembangunan V 1983-1993). Emil Salim panèka tokoh sè palèng senior sè atugas è pamarènta'an bân panèka sala sèttong ḍâri sakone' tokoh ḍâri tello' era sè ghi' aktif è ḍâlem karir samangkèn.

## Sombher
Bhângsa Mongol

**Bhângsa Mongol** oḍi' è suku-suku kènè'. Kesamaan antara suku-suku bisa èjhelling ḍâri bhâsa, dialek, bân nasab. Samantara bhidhâna èjhelling ḍâri cara oḍi'na. Bhângsa Mongol toman maddhek Kekaisaran Mongol sè rajâ è abad ke-13 Masehi. Para ahli sejarah kadhâng nyebbhut Bhângsa Mongol aropa'aghi Bhângsa Tatar.
Agustadi Sasongko Purnomo

Agustadi Sasongko Purnomo (lahèr 6 Agustus 1952) panèka Kopala *Staf TNI Angkatan Darat periode 2007–2009*. Panjhânnânganèpon aghântèaghi Jènderal TNI Djoko Santoso è tangghâl 28 Ḍèsèmber 2007. Sabellumma Agustadi ajabat *Sekretaris Menko Polhukam.* Agustadi panèka lulusân palèng saè *AKABRI* taon 1974 panarèma Adhi Makayasa. Panjhânnânganèpon jhughân ḍhâḍḍhi angghuta *DPR RI* ḍâri *fraksi ABRI* taon 1992–1999.

## Kaoḍi'ân asalla bân panḍhiḍhighân
Agustadi lahèr è Sorbhâjâ è tangghâl 6 Agustus 1952. Agustadi maso' *Akadèmi Angkatan Bersenjata Rèpublik Indonèsia* è taon 1971 bân lulus è taon 1974. Panjhânnânganèpon panèka kanca sa-angkadhân sareng Prabowo Subianto bân Sjafrie Sjamsoeddin. È taon 1989, panjhânnânganèpon nuro’ panḍhiḍhighân Sakola *Staf* bân *Komando Angkatan Darat.* 

## Karièr militèr
Sajjhek lulus ḍâri *AKABRI*, Agustadi molaè karièr militèrra mènangka *Danton 3/A Yonif Linud 305/17/I/Kostrad, Danton 3/A Yonif Linud 328/17/I/Kostrad, Danton 2/A Yonif Linud 328/17/I/Kostrad, Pasi 4 Sima Denma Brigif Linud 17/I/Kostrad, Kasi 3/Pers Yonif Linud 328/17/I/Kostrad, Dankipan A Yonif Linud 305/17/I/Kostrad, Kasiops Yonif Linud 305/17/I/Kostrad, Kasiops Yonif Linud 330/17/I/Kostrad, Kasiops & Org Sdirbinlitbang Pussenif TNI AD, Komandan Yonif Linud 100/I/Bukit Barisan, Kasiops Korem 011/LW Kodam I/Bukit Barisan, Komandan Kodim 0106/*Acèh Tengnga *Kodam I/BB,* sarta *Waasops Kasdam I/BB*.

Samarèna ghâpanèka, karièrra *sempat* bâḍâ è lowar jalur kemilitèran, akaḍhi ḍhâḍḍhi angghuta *DPR RI* ḍâri *fraksi ABRI periode* 1992–1997 bân 1997–1999. Saterrossèpon abâli ḍâ’ dunnyana militèr kalabân jabadhân mènangka *Perwira* Tèngghi *(Pati) Mabes TNI AD, Kasdam XVII/Trikora, Pangdivif 2/Kostrad, Pangdam XVI/Pattimura,* bân *Pangdam Jaya* sabellumma poncana ajabat mènangka *Sekretaris Menko Polhukam.*

### Tugas Operasi Militer
Agustadi jhughân perna èyotos ḍâ’ bârâmpa ḍâèra, è antarana noro’ *Operasi Seroja* è *Timor Timur* taon *1975, Operasi Pamungkas* è *Timor Timur* taon *1978, Operasi Kikis* è *Tim-Tim* taon *1981, Operasi Kilat* è *Tim-Tim 1983, Operasi Jaring Merah* Acèh *I–IV* ḍâri *1991 kantos 1994, Operasi Nuri 01* è *Irian Jaya taon 2001,* bân sè palèng akhèr *Operasi Penumpasan RMS* è *Provinsi Maluku* taon 2003.

## Sombher
Raden Widodo

Tan Sri Raden Widodo (25 April 1924 – 19 Fèbruwari 1993) panèka mantan Kopala *Staf TNI Angkatan Darat* pèriode Januwari 1978 - April 1980. 

Widodo panèka pottra sè kapèng ḍuwâ' ḍâri pasangan rama R.M Taruno Hartono bân èbhuna RAJ Rukmiati. Karièr militèrrèpon èmolaè samarèna panjhânnânganèpon lulus ḍâri panḍhiḍhighân kaangghuy perwira PETA (*Gunjin Kyoren*) è Bogor è taon 1943. Panjhânnânganèpon sèdhâ è Jakarta è tangghâl 19 Fèbruwari 1993 è ḍâlem omor 68 taon sarta èkobhuraghi è Kobhurân Kalowargâ è Yogyakarta, Daerah Istimewa Yogyakarta (DIY).

## Karièr Militèr
Raden Widodo molaè karièr militèrrèpon bâkto panjhânnânganèpon ghi' nengghunè Kellas 3 SMP è masa pandhudhu'ân Jeppang è Indonèsia kalabân carâ nuro' panḍhiḍhighân è *Jhâbâ Boei Giyugun Kanbu Resentai*, Bogor, Jhâbâ Bârâ' sarta samarèna lulus ollè jabadhân mènangka *Shodancho* *(Komandan Pleton)* è Jakarta kantos ponca'na ḍhâḍḍhi Kopala *Staf Angkatan Darat Pèriode 1977-1980.*

Panjhânnânganèpon èkennal mènangka sala sèttong jènderal sè aghâduwi kamampowan *intèlèktual* saèngghâ sègghut èyangghâp mènangka saèngan ḍâri Soeharto.

## Riwayât Panḍhiḍhighân

* *HIS*
* *MULO*
* *SMA B*

## Riwayât jabadhân

# Komandan Sèksi Yon 10 Rèsimèn I Divisi III (1945).
# Danki Yon 8 Rèsimèn 1 Divisi Istimèwa (1945-1946).
# Danki Yon 30 Rèsimèn 3 Divisi III / Diponegoro (1946-1947).
# Danki Yon 1 Rèsimèn 22 Divisi III / Diponegoro (1947-1948).
# Danki 3 Yon 1 SWK 102 Brigade 10 Divisi III / Diponegoro (1948-1951).
# Danki 1 Yon 410 Rèsimèn Infanteri 13 T&T IV / Diponegoro (1951-1952).
# Danyon 412 Rèsimèn Infanteri 13 T&T IV / Diponegoro (1952-1954).
# Danyon 438 Rèsimèn Infanteri 13 T&T IV / Diponegoro (1954-1957).
# Ghuru è sakolaan *Staf* bân *Komando Angkatan Darat, Bandung,* Jhâbâ Bârâ' (1957-1958).
# Ghuruh bidhâng Taktik è ââlem Kursus "C" Sakola *Staf* bân *Komando Angkatan Darat (1958-1959).*
# Kopala *Departemen Taktik* sarta dhâddhi Ghuruh Militèr è *Pusat Infanteri* (1959-1960).
# *Asisten Komandan Pusat Kesenjataan Infanteri (1960-1963).*
# *Pamen* èbhântoaghi ḍâ' *Kodam VII / Diponegoro (1963-1965).*
# *Asisten IV (Logistik)* Kopala *Staf Kodam VII / Diponegoro (1965).*
# *Danrem 072 / Pamungkas Kodam VII / Diponegoro (1965).*
# Bâkkèl Kopala *Staf Kodam VII / Diponegoro (1965-1966).*
# Kopala *Staf Kodam VII / Diponegoro (1966-1968).*
# *Pangdam III / 17 Agustus (1968-1970).*
# *Pangdam VII / Diponegoro (1970-1973).*
# *Panglima Kowilhan I /* Somattra (1973-1974).
# *Panglima Kowilhan II /* Jhâbâ, Bhâli & *Nusa Tenggara* (1974-1977).
# Kopala *Staf TNI Angkatan Darat (1978-1983).*

## Kapangkadhân

# *Lètnan* Ḍuwâ' *(1945).*
# *Lètnan* Sèttong *(1945-1947).*
# *Kaptèn (1947-1956).*
# *Mayor (1956-1959).*
# *Lètnan Kolonèl (1959-1964).*
# *Kolonèl (1964-1968).*
# *Brigadir Jènderal TNI (1968-1970).*
# *Mayor Jènderal TNI (1970-1973).*
# *Lètnan Jènderal TNI (1973-1977).*
# *Jènderal TNI (1978-1980).*

## Sombher
Syahrul Yasin Limpo

Syahrul Yasin Limpo (lahèr 16 Maret 1955) panèka Menteri Partanèyan Indonesia ka-28 sè ajabat sejjhâk tangghâl 23 Oktober 2019 kantos 6 Oktober 2023. Salèrana panèka politikus Indonesia sè toman ajabat mènangka i Gubernur Sulawesi Lao' sejjhâk tangghâl 8 April 2008 kantos 8 April 2018. Salèrana mennang Pèlèyan Gubernur Sulawesi Lao' 2007 bân 2013 asareng pasangan calonna Agus Arifin Nu'mang.

## Kaodi'ân pribadi
Syahrul Yasin Limpo è kalowarghâ èkennal kalabân nyama Daeng Kawang panèka ana' kaduwâ' dâri eppa' anyama M. Yasin Limpo sareng èbhu nyamana Nurhayati Yasin Limpo. salèrana akabin sareng Ayunsri Harahap bân andi' tello' ana'; Indira Chunda Thita Syahrul Putri, Kemal Redindo Syahrul Putra, bân (alm) Rinra Sujiwa Syahrul Putra.

## Kaodi'ân awwâl

### Pendidikan
Syahrul amolaè ajhâlâni pendidikan è SDN Mangkura Makassar, sè salèrana maso' taon  1961 bân lulus taon 1967. Salastarèna lulus pendidikan dhâsat, salèrana lanjut pendidikan ka SMPN 6 Makassar. Saellana panèka, Syahrul Yasin Limpo ajhâlâni pendidikan ka SMA Katolik Cenderawasih Ujung Pandang. Salèrana asakola SMA kantos taon 1973.

Salastarèna lulus SMA, Syahrul Yasin Limpo ajhâlâni kuliyah è Univèrsitas Hasanuddin Makassar è Fakultas Hokom. Bâkto kuliyah salèrana aktif mènangka pamimpin redaksi buletin mahasiswa Fakultas Hokom Unhas anyama Justisi. Syahrul Yasin Limpo ollè gellar sarjana Hokom è taon 1983. Salèrana pas ngala' pendidikan master è Pasca Sarjana LAN (Lembaga Administrasi Naghârâ) taon 1999. Salaènna jârèya, salèrana jhughân alanjut pendidikan master èlmo hokomma è Univèrsitas Hasanuddin tor pendidikan doktor è kampus sè padâ.

## Karir politik
Syahrul asareng Agus Arifin Nu'mang èlanti' mènangka Gubernur Sulawesi Lao' partama hasèl Pèlèyan Umum tangghâl 8 April 2008 è lapangan tabukka'. Tahun partama dhâddhi Gubernur, Syahrul nargèttaghi Sulawesi Lao' ongghâ dâlem mènangka provinsi panghasèl bherrâs ghâbây kabhutowan nasional. Targèt produksi padih taon 2008 bânnya'na 4.042.471 ton gabah kerrèng ghiling (GKG) sè èsokong luwas tana ra-kèra 792.641 ha kalabân bânnya'na produktivitas 51,00 kuintal/ha. Tor targèt tanem padih ghâbây mosèm tanem 2009 luwassa 868.411 ha kalabân sasaran produksi 5.084.323 ton GKG kalabân produktivitas 58,55 kwintal/ha.

## Menteri Partanèyan
Tangghâl 23 Oktober 2019, Syahrul Yasin Limpo resmi èlanti' Prèsidèn Joko Widodo ghâbây dhâddhi sè abhânto prèsidèn dâlem bidang Partanèyan periode 2019-2024 aghentè'è Amran Sulaiman menteri Partanèyan periode sabelluna sè jhughân asalkan dâri Sulawesi Lao'.

## Sombher
Muhammad Lutfi

Muhammad Lutfi, B.A (lahèr 16 Agustus 1969) panèka pangusaha bân pejabat Naghârâ. Sejjhâk September 2020 salèrana ètugassaghi dhâddhi duta rajâ Indonesia ghâbây Amerika Serikat. Lutfi ajabat mènangka Menteri Pardhâghângan duwâ' kalè è akhèr Kapemimpinan Prèsidèn Susilo Bambang Yudhoyono è Kabinèt Indonesia Bersatu II dâri tangghâl 14 Februari kantos 20 Oktober 2014, bân è periode kaduwâ' Kapemimpinan Prèsidèn Joko Widodo è Kabinèt Indonesia Maju sejjhâk tangghâl 23 Desember 2020 kantos 15 Juni 2022, aghentè'è Agus Suparmanto.

Sabelluna, salèrana toman ajabat mènangka Kapala Bhâdhân Koordinasi Penanaman Modal (BKPM) jhâmanna SBY taon 2005–2009, salèrana pas ètugassaghi dhâddhi duta rajâ Indonesia ghâbây Jeppang taon 2010–2013 kantos èyangka' Menteri Pardhâghângan sareng Prèsidèn SBY. È tangghâl 14 September 2020 salèrana èyangka' dhâddhi duta rajâ Indonesia ghâbây Amerika Serikat bân kantos èlanti' polè dhâddhi Menteri Pardhâghângan sareng Prèsidèn Jokowi. È taon 2008, Muhammad Lutfi èakoè mènangka pamimpin Ngodâ sè apangaro sareng Forum Ekonomi Dunia Young Global Leaders. Salèrana jhughân panèka sala sèttong pamaddhek Masyarakat Èkonomi Syariah.

## Kaodi'ân
Muhammad Lutfi lahèr è Jakarta tangghâl 16 Agustus 1969 dâri eppa'na sè anyama Firdaus Wadjdi dâri Minangkabau bân èbhuna anyama Suhartini sè dâri Kebumen, Jhâbâ Tengnga. Salastarèna ajhâlâni pendidikan è Purdue University, Indiana, Amerika Serikat, Lutfi ngembhângaghi usaha abhâreng Erick Thohir, Wishnu Wardhana, bân Harry Zulnardy. Salèrana bân Kancana maddhek Mahaka Group, sèttong perusahaan sè agerra' è bidang pertambangan, keuangan, bân media. È perusahaan kasebbhut Lutfi ajabat mènangka Prèsidèn Direktur bân CEO.

È omor 29 taon, salèrana dhâddhi Katua Himpunan Pangusaha Ngodâ Indonesia ghâbây Jakarta Raya (HIPMI JAYA) periode 1998–2001, bân dhâddhi Katua Nasional HIPMI è periode 2001–2004. È taon 2005, salèrana èyangka' sareng Susilo Bambang Yudhoyono ghâbây dhâddhi pejabat sè sapangkat sareng menteri, panèka Kapala Bhâdhân Koordinasi Penanaman Modal (BKPM) Indonesia, bân salèrana dhâddhi orèng palèng ngodâ sè toman ajabat è jabadhân jârèya.

È bulân Agustus 2010, Muhammad Lutfi èyangka' Prèsidèn Republik Indonesia mènangka Duta Rajâ ghâbây Jeppang bân Federasi Mikronesia. Salèrana dhâddhi orèng palèng Ngodâ sè toman ètugassaghi è kadutaan palèng rajâ Indonesia, bân jhughân mènangka sala sèttong duta palèng ngody sè abekkèlè Indonesia sacara internasional.

Tangghâl 12 Februari 2014, Prèsidèn Susilo Bambang Yudhoyono ngomommaghi pangangka'an Muhammad Lutfi mènangka Menteri Pardhâghângan Kabinèt Indonesia Bersatu II, aghentè'è Gita Wirjawan. Muhammad Lutfi resmi èlanti' mènangka Menteri Pardhâghângan tangghâl 14 Februari 2014.

Lutfi èlanti' dhâddhi Duta rajâ Indonesia ghâbây Amerika Serikat è tangghâl 14 September 2020.

Tangghâl 22 Desember 2020, Prèsidèn Joko Widodo ngomommaghi pangangka'an Muhammad Lutfi mènangka Menteri Pardhâghângan Kabinèt Indonesia Maju, aghentè'è Agus Suparmanto. Muhammad Lutfi resmi èlanti' mènangka Menteri Pardhâghângan tangghâl 23 Desember 2020.

## Sombher-sombher
Yassona Laoly

Yasonna Hamonangan Laoly (lahèr 27 Mei 1953), biyasa èkennal Yassona Laoly panèka politisi Indonesia sè ajabat mènangka Menteri Hokom bân Hak Asasi Manossa Indonesia è Kabinèt Karjâ sejjhâk 27 Oktober 2014 kantos nyoroddhâ saellana kapèlè mènangka angghuta DPR RI tangghâl 1 Oktober 2019. Tapè, salèrana pas è yangka' polè sareng Prèsidèn Joko Widodo ghâbây ajabat mènangka Menteri Hokom bân Hak Asasi Manossa è Kabinèt Indonesia Maju pamarènta'anna Prèsidèn Joko Widodo bân Bekkèl Prèsidèn Ma'ruf Amin. Tapè, salèrana nyorot polè è tangghâl 19 Agustus 2024, bân salèrana èghentè'è sareng Supratman Andi Agtas mènangka Menteri Hokom bân Hak Asasi Manossa

Yasonna toman ajabat mènangka angghuta Dèwan Perwakilan Rakyat Republik Indonesia è Komisi II è periode 2004–2009. Salèrana panèka politikus Partai Dèmokrasi Indonesia Parjuwangan (PDI-P). Salèrana andi' background mènangka aktivis organisasi, akademisi, intelèktual, bân pimpinan è Parghuruwân Tèngghi.

## Pendidikan

* SD Katolik Sibolga (1959–1965)
* SMP Sibolga (1965–1968)
* SMA Katolik Sibolga (1968–1972)
* S-1 (S.H) - Univèrsitas Sumatera Utara (1978)
* S-2 (M.Sc) - Virginia Commonwealth University (1986)
* S-3 (Ph.D) - North Carolina University (1994)
* Internship in Higher Education Administration Roanoke College, Salem Virginia, USA 1983-1984

## Karir
Salèrana molaè alako mènangka Pangacara & Panasehat Hokom 1978-1983, pas dhâddhi  pambantu dèkan Fakultas Hokom Univèrsitas HKBP Nommensen è periode 1980-1983. Terros mènangka Dèkan Fakultas Hokom Univèrsitas HKBP Nommensen (1998-1999) bân paneliti è NCSU è taon 1992-1994. Salèrana jhughân dhâddhi Asistèn Risèt Departemen Sosiologi and Antropologi è NCSU. Bân sejjhâk taon 2000 kantos samangkèn ghi' dhâddhi dosèn.

## Kalakowan-Kalakowan

* Katua Komisi C DPRD Provinsi Somattra Dâjâ (1999-2004)
* Angghuta DPR RI (2004–2014) angghuta Komisi III (2004–2009)
* Bekkèl Sekretaris Fraksi PDI Parjuwangan MPR RI (2004–2009)
* Bekkèl Katua Pansus RUU Pèlèyan Prèsidèn (UU 42 taon 2008)
* Angghuta Komisi II (2009–2014)
* Katua Fraksi PDI Parjuwangan MPR RI (2009–2014)
* Angghuta Bhâdhân Anggaran (2009–2013)
* Bekkèl Katua Bhâdhân Anggaran DPR RI (2013–2014)
* Menteri Hokom bân HAM (2014–2019)
* Angghuta DPR RI (2019–2024) (nyorot)
* Menteri Hokom bân HAM (2019-2024)
* Angghuta DPR RI (2024–samangkèn)
* Komisaris Otama PT Siloam International Hospitals Tbk (2024-samangkèn)

## Kaodi'ân Pribadi
Yasonna Laoly panèka orèng sè aghâmana Kristen Protestan sè asalla dâri Suku Nias. Salèrana akabin sareng Elisye Widya Ketaren bân ampon andi' empa' ana'. Arè Kemmis, 10 Juni 2021 sorè, Elisye Widya Ketaren sèdhâ è Roma Sakè' Medistra, Jakarta Lao' bân è kèbâ ka Roma Sakè' Pusat Angkatan Dhârât Gatot Soebroto, Jakarta Pusat.

## Sombher-sombher
Ita Purnamasari

**Diah Purnamasari** (lahèr 15 Juli 1967) panèka sala sèttong panyanyi bân panolès lagu Indonèsia. Salèrana èkennal orèng bennya' polana anyanyi lagu "Cintaku Memilih Kamu".

## Carèta Odi'
Ita èlahèrraghi kalabân asma Diah Purnamasari è tangghâl 15 Juli 1967. Salèrana èkabin sareng Dwiki Dharmawan sè jhughân alako mènangka panyanyi bân panolès lagu è tangghâl 23 Oktober 1995.

È bâkto Ita ngandung pottrana, Fernanda, Salèrana andi' panyakèt tumor. Sakabbhina cara la ekalakonè ka'angghuy mabârâs panyakètta, sampe' èntar ka Singapura ka'angghuy aobhât. Menorot dokter, mon tumor ta' èpaèlang, bhâkal aghâdhui dampa' sè jhubâ' ghâbây bhâdhâna dhibi'. Namong, manabi èpaèlang, Nanda bhâkal cacat. Ahèrra, Ita coma bisa pasra ban massra’agi sakabbhina dâ’ Sè Kobâsa. Ta’ abit sa'ellana jârèya, kalabân petodhuna dokter dâri Sorbhâjâ, Ita motossaghi ka'angghuy terros ngandung Nanda. Ahèrra, salèrana ngalahèrraghi Nanda kalabân aman, bân è budi arè ètemmojhâ' tumor panèka coma borok dâri karèna sakè' lever abses sè toman èyalami Ita è taon 1994. Manabi Ita mèlè ka'angghuy makalowar tumor è bâkto jârèya, Nanda bisaos ta' kèra èlahèrraghi.

## Karir

### Karir Musik
Nyamana molaè èkennal bâkto makalowar album *Snake Dancer* è taon 1988 bân *Goodbye Dreams* è taon 1989. Karir mènangka panyanyi tamba kalonta polana lagu *Cintaku Padamu* è taon 1992.

## Prestasi

* Mennang BASF Awards 1991
* Nominasi *Karya Produksi Lagu Religi Terbaik* ḍâlem AMI Awards 2016

## Diskografi

### Singgel

#### Singgel Otama

## Sombher
Ronnie Sianturi

**Ronaldus Parasian Sianturi** (lahèr 3 Sèptèmber 1965) panèka sala sèttong aktor bân panyanyi asal Indonèsia. Salèrana molaè è kennal sa'amponna aghâbhung sareng grup idola lakè' Trio Libels bân anyanyi lagu "*Melangkah di Atas Awan*."

## Carèta Oḍi'
Ronnie èlahèrraghi kalabân nyama Ronaldus Parasian Sianturi è tangghâl 3 Sèptèmber 1965, è Makassar, Sulawesi Lao', Indonèsia. Salèrana pottrana Refinus Sianturi sareng rajina.

Ronnie toman akabin sareng penyanyi rock Atiek CB. Namong apesa bân ta’ andi’ ana’. 

## Karir

### Karir èkting
Nyamana Ronnie sajân èkennal bâkto dhâddhi prèsènter è kuis *Piramida* sè èsiyaraghi è RCTI. Ronnie jhughân amaèn è sinètron bân è layar lèbar, akaḍhi peranna mènangka Rudy è sèrial *Serat-Serat Kehidupan*, bân peranna mènangka Indra è sèrial *Melangkah di Atas Awan*. 

### Karir Musik
Ronnie amolaè karirra è omor petto bellas taon, kalabân abentu' grup idola lakè' Trio Libels kalabân Edwin Manansang bân Yanni Djunaedi è taon 1983, sabellun ahèrra anyanyi solo. Nyamana molaè èkennal è bâkto anyanyi lagu “Melangkah di Atas Awan”  sè ècèpta'aghi sareng  Dwiki Dharmawan bân Eddy D. Iskandar è taon 1997. 

## Filmografi

### Filem

### Tivi

#### Peran no-èkting

## Sombher
Bambang Soegeng

Bambang Soegeng (31 Oktober 1913 – 22 Juni 1977) panèka sala sèttong *tokoh* militèr Indonèsia bân perna ḍhâḍḍhidâddhi Kapala *Staf TNI Angkatan Darat* sè ka-tello’ sè ajâbât ḍâri tangghâl 22 Dèsèmber 1952 kantos 8 Mèi 1955.

Salaènna akarièr è dhunnya militèr, Bambang jhughân perna ajâbât ḍhâḍḍhi *Duta Besar Indonèsia* è Vatikan, Jepang, bân Brasil.

Bambang adhingghâl omur è omor 63 taon kalabân pangkat palèng akhèr *Mayor Jènderal Anumerta* bân èkobhurraghi è *Kompleks Monumen Pembunuhan Massal Pejuang RI Kali Progo, Temanggung,* jhâbâ Tengnga. È molaè tangghâl 1 Novèmber 1997, pamarènta Indonèsia manai'aghi pangkatta ḍhâḍḍhi *Lètnan Jènderal Kehormatan.*

## Karièr Militèr
Karièr militèr Bambang èmolaè neng taon 1943 bâkto panjhânnânganèpon noro’ panḍhiḍhighân *perwira PETA Gyugun Renseitai* neng Bogor. Samarèna lolos, panjhânnânganèpon dhâddhi *Cudanco (komandan kompi)* bân ètempattaghi  neng Magelang. Neng taon 1944, Bambang ampon dhâddhi *Daidanco (komandan peleton)* neng Gombong.

## Karièr diplomat
Salastarèna ambu ḍâri dhinas militèr, Bambang èpèlè sareng Prèsidèn Soekarno ḍhâḍḍhi *Duta Besar Indonesia* è Vatikan sè èjâbât molaè tangghâl 1 Agustus 1956 kantos bulân Januwari 1960. Saterrossa è tangghâl 19 Januwari 1960 kantos taon 1964, panjhânnânganèpon ḍhâḍḍhi *Duta Besar Indonesia* è Jeppang. È taon 1964 kantos 4 Novèmber 1966 ḍhâḍḍhi *Duta Besar* è Brasil.

## Kanaighân Pangkat
Neng bulan Novèmber 1997, Prèsiden Soeharto marengngaghi pangarghâ'ân ka para mantan *KSAD.* Soeharto marengngaghi naè' pangkat kahormadhân satèngkat lebbi tèngghi ḍâ' Jènderal (Kahormadhân) GPH Djatikusumo, Lètjèn (Kahormadhân) Bambang Sugeng, sareng Lètjèn (Kahormadhân) Bambang Utoyo. Salaèn ḍâri ka'dhinto, jhughân ḍâ' Jenderal (Kahormadhân) Sarwo Edhie Wibowo, *mantan Dubes RI* e Korèa Lao'.

## Sèdhâ
Panjhânnânganèpon sèdhâ neng are rebbhu malem jam 21.00 WIB tangghal 22 Jun 1977 ban èpasareyaghi e Kranggan, Temanggung è pèngghirra Kali Progo ta' jhâu ḍâri compo' kalowargana.

## Sombher
Bambang Utoyo

Jènderal TNI (Anumerta) Bambang Utoyo (20 Agustus 1920 – 4 Juli 1980) panèka Kopala *Staf TNI Angkatan Darat (KSAD)* sè ka-empa’ sè ajhâbhât ḍâri tangghâl 27 Juni 1955 – 28 Oktober 1955. Panjhânnânganèpon èkennal mènangka *KSAD* sè aghâdhuwi tanang sèttong.

Bambang ghi’ ngodâna lulos ḍâri *MULO* è taon 1938 è Palèmbang bân giat è ḍâlem *organisasi* pâmuda *Perkumpulan Indonèsia Muda*. Salastarèna Perrang Dhunnya II èpon marena Bambang akabin sareng Siti Nuraini Asaari sè asalla padâ ḍâri Palèmbang è taon 1950 bân èparèngè ennem pottra.

Bambang Utoyo adhingghâl omur è omor 59 taon kalabân pangkat palèng akhèr *Lètnan Jènderal Anumerta*. È molaè tangghâl 1 Novèmber 1997, pamarènta Indonesia manai'aghi pangkatta ḍâḍḍhi *Jènderal Kehormatan.*

## Lampa’an Militèr
Neng taon 1943, bâkto Jeppang molaè marènta neng Indonèsia, panjhânnânganèpon noro’ latèyan *Giju Gun* (akadhi *PETA*) neng *Pagar Alam* bân ḍhâḍḍhi *Sooy Giju Gun*. Samarèna Proklamasi Kamardhikaan Indonèsia, panjhânnânganèpon ḍhâḍḍhi *Komandan Resimen I, Divisi II Tentara Rèpublik Indonèsia (TRI)* kalabân pangkat *Lètnan Kolonèl*. Samarèna ḍhâḍḍhi *Komandan Divisi II* neng taon 1946, pangkat panjhânnânganèpon èpaongghâ ḍhâḍḍhi *Kolonèl*.

Para' ahèr taon 1946 kantos bulân Januwari 1947, Bambang amimpèn pasukan ka’angghuy alabân *pasukan sekutu* sè èkennal kalabân Perrang Lèma' Arè Lèma' Malem. Perrang kasebbhut marè kalabân ghencadhân *senjata* sareng *pihak sekutu.* Salaèn ḍari ka’dinto, Bambang Utoyo kodhu kaèlangan sèttong tanangnga polana panjhânnânganèpon nyoba' granat hasèl karjâ anak buana, kantos è budi arè panjhânnânganèpon èkannal mènangka *KASAD* sè atannang sèttong.

## Katoronan
Parnèkahan Bambang Utoyo sareng Siti Nurani Asaari marenge hasel 6 katoronan. Ka’dinto nyama-nyamana pottrana Bambang Utoyo:

# Siti Dharmayati Purba Putri (eyolok Yati)
# Siti Lestari Baghawanti (eyolok Tari)
# Bambang Wichaksana Syailendra Putra (eyolok Indra)
# Bambang Wasista Balaputra [Alm.] (eyolok Tonny)
# Siti Agustini Panca Putri (eyolok Tinny)
# Bambang Irawan Raspati Putra (eyolok Anto)

## Sèdhâ
Pasarèyanna Bambang Utoyo è T*aman Makam Pahlawan Nasional Utama Kalibata, Jakarta.* Panjhânnânganèpon sèdhâ è Bonn, Jèrman Bârâ', neng tangghâl 4.

## Sombher
Felicianus Henry Bambang Soelistyo

Marsekal Madya TNI (Purn.) Felicianus Henry Bambang Soelistyo, S.Sos. (lahèr 11 Fèbruwari 1959) panèka sala sèttong *Purnawirawan TNI-AU* sè palèng akhèr ajabat mènangka Kopala *Badan Nasional Pencarian dan Pertolongan (Basarnas)*.

Henry panèka lulusân *Akademi Angkatan Udara* taon 1982. Jabadhân palèng akhèr jènderal bintang tello’ panèka *Dirjen Renhan Kemhan RI*.

È molaè karièrra lèbât Sakola *Penerbang TNI AU* Angkadhân 28, Sakola *Instruktur Penerbang* Angkadhân 35 bân aghâdhuwi pangalamân mènangka *penerbang tempur Hawk MK-53.* F. Bambang jhughân perna alampa'aghi *aèrobatik solo* ngangghuy *pesawat* kasebbhut è *Jakarta Air Show (JAS’96)* è *Bandar Udara Internasional Soekarno-Hatta* bân ḍhâḍḍhi katowa è *tim aerobatic Jupiter* taon 1997. Salaènna ghânèka, F. Bambang Soelistyo pèra’ ḍhâḍḍhi angghuta *Kontingen Garuda XIV/Bosnia-Herzegovina* mènangka *pasukan United Nation Military Observer (1993-1994).*

## Panḍhiḍhighân
Panḍhiḍhighân omom bân militer sè perna èlakonè panèka *SMA Negeri Argomulyo Yogyakarta* bân S-1 *Universitas Merdeka Madiun* sarta *Sekkau, Seskoau, Sesko TNI, Lemhannas DSC/DSSC, Sekbang* Angkadhân sè ka-28, *Air Refueling Course A-4 Sky Hawk, Combat Survival Course,* Sakola *Instruktur Penerbang* sarta *Defence Strategic and Studies Course.* Raka ḍâri Ratih Setyaningsih bân rama ḍâri duwâ' pottra/pottre ḍâri Arnitha Citra L bân R.H Yudha panèka aghâdhuwi tandhâ kahormadhân *Satyalancana Kesetiaan VIII, XVI, XXIV, Satyalancana Dwidya Sista, Satyalancana Seroja, Satyalancana Santi Dharma sarta UN Medal* bân *Bintang Yudha Dharma Pratama.*

## Lampa’an Militèr

* *Perwira Pnb. Wing 300 Kohanudnas*
* *Perwira Pnb. Skadron Udara 12 Lanud Pekanbaru*
* *Instruktur Lanud Adi Sutjipto*
* *Instruktur Penerbang Skadron 15 Lanud Iswahjudi*
* *Kadisops Skadron Udara 15 Lanud Iswahjudi*
* *Kadisops Skadik 103 Lanud Iswahyudi*
* *Danskadik 103 Lanud Adi Sutjipto*
* *Kadisops Lanud Pekanbaru*
* *Asops Kosekhanudnas II/Makassar*
* *Danwing 3 Lanud Iswahjudi*
* *Dan Lanud Sultan Hasanuddin*
* Dosèn Otama *Sesko TNI*
* *Paban II Mindik Ditdik Sesko TNI*
* *Pangkosekhanudnas III/Mèdan (2008)*
* *Kadispenau (2009)*
* *Staf* Khosos *Kasau (2010)*
* *Pangkohanudnas (2012)*
* *Dirjen Renhan Kemhan RI (2013)*
* Kopala *Badan Nasional Pencarian* bân *Pertolongan (2014)*

## Sombher
Basuki Hadimuljono

Mochamad Basuki Hadimoeljono (lahèr 5 Novèmber 1954) panèka insinyur bân birokrat Indonesia sè teppa'na ajabat mènangka Kapala Otorita èbhukottah Nusantara sejjhâk 5 Novèmber 2024. Salèrana toman ajabat mènangka Menteri Kalakowan Umum bân Perumahan Ra'yat bân Pelaksana Tugas Kapala Otorita èbhukottah Nusantara aghentè'è Bambang Susantono sè nyorot dâri jabadhân kasebbhut.

Basuki lahèr kalabân nyama Mochamad Basuki Hadimoeljono è Kottah Surakarta tangghâl 5 Novèmber 1954. Salèrana panèka pottra kaempa' dâri prajurit TNI Angkatan Dhârât kalabân petto' satarètanan. Salèrana mamarè Sakolah dhâsarra è Palèmbang, SMP-na è Papua, bân SMA-na è Sorbhâjâ. Bâkto jhâman SMA, salèrana aktif è grup musik sakolah bân amain drum. Saellana mamarè Sakolah è SMAN 5 Sorbhâjâ, salèrana ètarèma è Univèrsitas Gadjah Mada bân ajhâr geologi rekayasa. Salèrana lulus dâri ka'dissa' è taon 1979 bâkto omorra 25 taon.

## Karir
Saellana lulus dâri Fakultas Tèknik UGM, Basuki ollè Kalakowan è Kamenterian Kalakowan Umum mènangka PNS. Saellana pan-bârâmpan taon, salèrana ollè biasiswa dâri kamenterian ghâbây alanjut studina, bân ollè gellar magister bân doktor dâri Univèrsitas Naghârâ Colorado bâng-sèbâng aomor 35 bân 38. Saellana ajhâlâni studina, salèrana abâli ka Indonesia bân nerrossaghi Kalakowanna è kamenterian, narèma pangarghâ'ân mènangka pagawai kamenterian taon 1995. tor salèrana èpromosiaghi dhâddhi Kapala Bhâdhân Panelitian bân Pangembhângan Kamenterian antarana taon 2005 bân 2007. Saellana panèka, salèrana dhâddhi Inspèktur Jenderal Kamenterian kantos taon 2013. Jabadhân sè akhèr sabelluna èyangka' dhâddhi menteri bulân Oktober 2014 panèka Dirjen Parencanaan Tata Ruang.

Bâkto è kamenterian, salèrana ampon noro' dâlem pan-bârâmpan kalompo' karjâ sa-nasional tamaso' sè ahubungan kalabân rèhabilitasi samarèna gempa bhumè bân tsunami Samudra Hindia 2004 è Acèh, ngurus banjir lompor panas Sidoarjo (2006–2007), mateppa' Jhâlân Tol Purbaleunyi bân pangelolaan kalangkaan Kakanan è Kabhupatèn Yahukimo (è taon 2006).

Bulân Mei 2012, Basuki jhughân èyangka' mènangka komisaris otama è Wijaya Karya, panèka perusahaan konstruksi andi'na Naghârâ. salèrana jhughân ajabat mènangka bekkèl Prèsidèn Komisi Internasional ghâbây Irigasi bân Drainase ghâbây bâkto jabadhân taon 2013–2016.

## Sombher-sombher
Kraton Malaju

**Kraton Malaju** (jhughân èkennal mènangka **Malayu**, **Malayapura**, otabâ **Kraton Dharmasraya** otabâ **Kraton Jambi**; , panyebbhudhân bhâsa Tiongkok partengnga'an sè ghâbây polè sareng *mat-la-yu kwok*) aropa'aghi nyama kraton sè bâḍâ è Polo Somattra. Bhuktè bân katerrangan sè èyabâs ḍâri prasasti bân berta ḍâri Tiongkok, kabâḍâ'ânna kraton Malaju (sè ngalamè naèk toron) panèka bisa èkataowè mulaè abad ka-7 sè aposat è Minanga, è abad ka-13 sè aposat è Dharmasraya bân è awwâl abad ka-15 aposat è Suruaso otabâ Pagaruyung.

## Nyama Resmi Kraton

### Catettan I-Tsing
Berta tentang Kraton Malaju panèka bisa èkataowè ḍâri ḍuwâ' buku karya Penḍeta I Tsing otabâ I Ching (義淨; pinyin *Yì Jìng*) (634–713), sè kalonta panèka *Nan-hai Chi-kuei Nei-fa Chuan* (catettan ajhârân Bhuddhâ sè èkèrèm ḍâri tasè' lao') sarta *Ta-T’ang Hsi-yu Ch’iu-fa Kao-seng Chuan* (Catettan penḍèta-penḍèta sè nyarè èlmo è Inḍia jhâman dinasti Tang) ḍâlem palajârân ḍâri Tiongkok ka Inḍia taon 671, nyepper è Sriwijaya sa'abiddhâ ennem bulân ka'angghuy ajhâr *Sabdawidya*, bân narjemma naska-naska Bhuddhâ ḍâri bhâsa Sanskèrta ka bhâsa Tiongkok.

Carèta palajârân I-Tsing ḍâri Kanton taon 671 ècarèta'aghi dhibi' kalabân tarjemma akadhi èbâbâ ka'ḍinto:*Nalèkana angin tèmor lao' molaè ngantang, kaulâ sadhâjâ alajâr anèngghâllaghi Kanton nojjhu ḍâ' lao'... Sa'amponna korang lebbi ḍupolo arè, kaulâ sadhâjâ ḍâpa' è negri Sriwijaya. È ka'ḍissa' kaulâ nengneng sa'abiddhâ ennem bulân ka'angghuy ajhâr Sabdawidya. Sri Baginḍa sanget beccè' (pèlak) ḍâ' kaulâ. Sri Baginḍa abhânto ngèrèm kaulâ ka negri Malaju, è ka'ḍimma kaulâ nyepper sa'abiddhâ duwâ' bulân. Saterrossa kaulâ abâli nerrossaghi alajâr ḍâ' Keḍah... Alajâr ḍâri Keḍah nojjhu ḍâ' ḍâjâ lebbi ḍâri sapolo arè, kaulâ sadhâjâ ḍâpa' è Kapolowan Orèng Abângkang (Nikobar)... Ḍâri kennengngan ka'ḍinto alajâr polè ka bârâ' lao' sa'abiddhâ satengnga bulân, terros kaulâ sadhâjâ ḍâpa' è Tamralipti (tasè' tèmor Inḍia).*

## Sombher
Budi Karya Sumadi

Budi Karya Sumadi (lahèr 18 Dèsèmber 1956) panèka Menteri Perhubungan Republik Indonesia è Kabinèt Indonesia Maju (2019 - 2024) sabelluna salèrana ajabat jabadhân sè padâ dâlem Kabinèt Kerja sejjhâk 27 Juli 2016 aghentè'è Ignasius Jonan. Salèrana èkennal mènangka sala sèttong menteri sè palèng semma' sareng Prèsidèn Joko Widodo, polana lako dhâddhi pèlèyanna sejjhâk Prèsidèn Jokowi ghi' ajabat dhâddhi Gubernur DKI Jakarta. Mènangka Menteri Perhubungan, Budi Karya ènilai cokop suksès dâlem ngurussi mudik tellasân È taon 2018 bân taon 2019.

Budi Karya Sumadi èkennal mènangka profèsional sè atanang cellep dâlem mimpin sèttong perusahaan. Kontribusina molaè bhâghus sejjhâk mimpin Bhâdhân Usaha Andi'na Daèrah (BUMD) è èbhukottah, panèka PT Pembangunan Jaya Ancol bân PT Jakarta Propertindo (Jakpro). Polana suksèssa kasebbhut, salèrana èkaparcajâ mimpin Bhâdhân Usaha Andi'na Naghârâ (BUMN) panèka, PT Angkasa Pura II

## Pendidikan

* SD Muhammadiyah 1 (1969)
* SMPN 1 Palèmbang (1972)
* SMA Xaverius 1 Palèmbang (1975)
* S-1 Jurusan Arsitèktur, Fakultas Tèknik UGM Lulus 1981

## Karir
Lulusan Arsitèktur FT Univèrsitas Gajah Mada taon 1981 ka'dinto ajhâlâni pan-bârâmpan proyèk pamaddheghân kawasan è Jakarta. Dâri  biodatana Budi Karya, ampon sejjhâk taon 1982 alako è PT Pembangunan Jaya kantos taon 2004 lambâ'. Sala sèttong karyana panèka kawasan Bintaro Jaya sè bâdâ è Jakarta bân Kottah Tangerang Lao' sè samangkèn ampon akembhâng mènangka Kottah mandiri. Jabadhân palèng Tèngghi sè toman èjhâlâni panèka dhâddhi Dirèktur Otama PT Pembangunan Jaya Ancol Tbk sè mimpin pangembhângan Ancol.

Hasèl karya orèng lakè' sè lahèr è Palèmbang 18 Dèsèmber 1956 ka'dinto jhughân bânnya' saellana dhâddhi Dirèktur Otama PT Jakarta Propertindo taon 2004-2013. Pan-bârâmpan megaproyèk è èbhukottah suksès èpamarè, akadhi, rèvitalisasi taman kottah Wâduk Pluit bân Wâduk Ria-Rio tor mamarè roma soson sederhana nyèwa è Marunda.

È bâkto Jokowi èlanti' dhâddhi Prèsidèn taon 2014, nyama Budi Karya sempet nyebbar bân èbhut-sebbhut mènangka Calon Menteri Perumahan Ra'yat/Menteri Kalakowan Umum polana èsebbhut suksès dâlem madhâddhi proyèk-proyèk Jokowi è èbhukottah.

Bâkto mimpin Angkasa Pura II, proyèk sè kasohor panèka pamaddheghân Terminal 3 Ultimate Bandara Internasional Soekarno-Hatta, Tangerang Banten sè akhèrra èpamarè bân èresmiyaghi bâkto salèrana ampon ajabat dhâddhi Menteri Perhubungan.

## Mas'alah Kasèhadhân
Tangghâl 14 Maret 2020, Budi Karya Sumadi èdiagnosis èperrè panyakèt Covid-19 mènangka pasien No. 76. Sabelluna è tangghâl 10 Maret 2020, Sumadi èdiagnosis sakè' demmam tifoid saellana èntar ka Wakatobi, Tana Toraja, Luwuk, Makassar, Parèparè, Kertajati, bân Indramayu, jhughân marèksa Bandara Internasional Kertajati Jhâbâ Bârâ' tangghâl 1 Maret dâlem kagiadhân èvakuasi awak kapal Diamond Princess sè è pamolè. Sala sèttong sè nompa' kapal kasebbhut ènyata'aghi positif Covid-19 tangghâl 8 Maret 2020. jabadhânna pas èghentè ka Luhut Binsar Panjaitan mènangka Menhub ad interim.

## Sombher-sombher
Ida Fauziyah

Ida Fauziyah (lahèr 17 Juli 1969) panèka politikus, ghuru bân aktivis bâbinè' Indonesia sè ajabat mènangka Menteri Ketenagakerjaan è Kabinèt Indonesia Maju periode 2019-2024. Salèrana èlanti' tangghâl 23 Oktober 2019. Salèrana jhughân dhâddhi Katua Umum Pangurus Pusat Fatayat NU periode 2010-2015. Ida toman majhu mènangka calon bekkèl Gubernur Jhâbâ Tengnga sè ngèrèngè Sudirman Said dâlem Pèlèyan Gubernur Jhâbâ Tengnga taon 2018.

Sabelluna, Ida Fauziah ajabat mènangka angghuta DPR-RI è taon 1999 kantos taon 2018 dâri Partai Kabangkitan Bhângsa. Salèrana ètugassaghi mènangka Katua Komisi VIII sè ngurussi Departemèn Aghâma, Departemèn Sosial, Kamenterian Pemberdayaan Bâbinè' bân Perlindungan Ana' Indonesia bân Zâkat.

## Kaodi'ân
Pangalaman organisasina èmolaè è organisasi Pargerraghân Mahasiswa Islam Indonesia (PMII) Jhâbâ Tèmor.

Dâlem Pilkada 2018, PKB ngusullaghi Ida sareng Sudirman Said dâlem Pèlèyan Gubernur Jhâbâ Tengnga 2018 mènangka pasangan calon gubernur bân bekkèl gubernur Jhâbâ Tengnga.

Ida Fauziyah pas èdaulat dhâddhi Menteri Tenaga Karjâ dâlem Kabinèt Joko Widodo bân K.H Ma'ruf Amin.

## Pendidikan

* SMP Islam Walisongo 1
* Madrasah Mu'allimin Mu'allimat (6 taon) , Tamba' Bhârrâs Jombang 1989
* S1 Fakultas Syariah IAIN Sunan Ampèl Surabaya 1993
* S2 Èlmo Pamarènta'an Univèrsitas Satyagama
* S3 Èlmo Pamarènta'an Institut Pamarènta'an Dâlem Naghârâ

## Karir

* Ghuru è MAPK Jombang 1994-1999
* Ghuru SMU Khadijah Sorbhâjâ 1997-1999
* Sèkretaris LPP (Lembaga Pamennangan Pèlèyan Umum) DPP Partai Kabangkitan Bhângsa 2002-2007
* Katua PPKB (Partai Kabangkitan Bhângsa|Pargerraghân Bâbinè' Kabangkitan Bhângsa) 2002-2007
* Angghuta Lembaga Advokasi Bâbinè' PP Fatayat NU 2000-2004
* Katua Umum PP Fatayat NU 2000-2004 bân 2010-2015
* Angghuta Forum Parlemèn 2002-2007
* Katua Kaukus Bâbinè' Parlemèn 2002-2007
* Dèwan Pembina Pimpinan Wilayah IPPNU Jhâbâ Tèmor 2000-2004
* Bekkèl Katua LSM NU (Lembaga Sosial Mabarot NU) Jhâbâ Tèmor 1999-2001
* Bekkèl Katua KNPI Kabhupatèn Mojokerto 1999-2001
* Angghuta DPR RI
* Katua Fraksi Partai Kabangkitan Bhângsa DPR RI
* Bekkèl Katua Bhâdhân Lègislasi bân angghuta Komisi II DPR
* Menteri Ketenagakerjaan Kabinèt Indonesia Maju periode 2019-2024

## Sombher-sombher
Terawan Agus Putranto

Terawan Agus Putranto (lahèr 5 Agustus 1964) panèka dokter Indonesia sè ajabat mènangka  Menteri Kasèhadhân Republik Indonesia dâri tangghâl 23 Oktober 2019 kantos 23 Desember 2020. Sabelluna salèrana panèka dokter Militèr sè jhughân ajabat mènangka Kapala Roma Sakè'  Pusat Angkatan Dhârât Gatot Subroto bân Katua Tim Dokter Kaprèsidènan. salèrana dhâddhi dokter Militèr partama sè ajabat mènangka Menkes sejjhâk Mayor Jenderal TNI (Purn.) dr. Suwardjono Surjaningrat (1978–1988) bân orèng kalabân pangkat Militèr palèng Tèngghi sè toman andi' jabadhân ka'dinto.

Salèrana panèka lulusan dâri Fakultas Kedokteran Univèrsitas Gajah Mada (UGM) Yogyakarta bân maso' TNI AD, sè salèrana ètugassaghi ka pan-bârâmpan daèrah tamaso' ka Lombok, Bhâli, bân Jakarta ghâbây ajhâlâni tugas mènangka pelaksana mèdis/Kasèhadhân militèr. Salèrana jhughân toman ajabat mènangka Tim Dokter Kaprèsidènan è taon 2009 bân toman ajabat mènangka Kapala RSPAD taon 2015.

## Kaodi'ân awwâl bân pendidikan
Terawan lahèr è tangghâl 5 Agustus 1964 è Sitisewu, panèka kawasan è Sosromenduran, Gedongtengen, Yogyakarta. Salèrana ajhâlâni pendidikan awwâl è SD Tarakanita Bumijo Yogyakarta (1977), SMPN 2 Yogyakarta (1980), bân SMA Bopkri 1 Yogyakarta (1983). Salèrana ngala' S-1 è Fakultas Kedokteran Univèrsitas Gadjah Mada Yogyakarta (1990), S-2 Spèsialisasi Radiologi è Fakultas Kedokteran Univèrsitas Airlangga Sorbhâjâ (2004), bân S-3 Doktor è Fakultas Kedokteran Univèrsitas Hasanuddin Makassar (2013). Salèrana jhughân ngala' pendidikan è Sepamilwa ABRI taon 1990.

Taon 2022, Terawan èyangka' dhâddhi profèsor kahormadhân Èlmo Partahanan bidang kedokteran Militèr dâri Fakultas Kedokteran Militèr Univèrsitas Partahanan Republik Indonesia.

## Kontrovèrsi

### Terawan Theory
Salèrana toman marumus Terawan Theory, panèka teori sè tentang metode/cara 'macco otek' ka orèng sè sakè' stroke. Maskè saka'dinto, salèrana èpeccat sareng Majelis Kahormadhân Etik Kedokteran Ikatan Dokter Indonesia (MKEK IDI) polana ngalakonè metode kasebbhut pasien sabelluna mabâdâ panelitian ilmiah. Ikatan Dokter Indonesia (IDI) meccat mantan Menteri Kasèhadhân Dr dr Terawan Agus Putranto dâri kaangghuta'an. Pan-bârâmpan tokoh ampon dhâddhi pasien dâri metode ka'dinto akadhi Prabowo Subianto, Dahlan Iskan, Aburizal Bakrie kantos Mahfud MD sè ngakoè panyakètta sè èka'andi' akadhi Vertigo otabâ Gejala Stroke dhâddhi lebbi nyaman saellana ngalakonè metode 'macco otek' kasebbhut.

## Sombher
Clint Eastwood

**Clinton Eastwood Jr.** (lahèr 31 Mèi 1930) iyâ arèya aktor bân tokang ghâbâyyâ film asal Amèrika. Saellana ḍâpa' ka jhâjâna ḍâlem serial TV koboy *Rawhide*, Eastwood dhâddhi kasohor secara internasional kalabân peranna mènangka  "Man with No Name" ḍâlem *Dollars Trilogy* karjâna Sergio Leone si spaghetti Western è nga-tangngana taon 1960 an bân mènangka polisi antihero Harry Callahan ḍâlem lema film *Dirty Harry* sepanjang taon 1970 an. Polana aperannaghi tokoh-tokoh rèya ètambâi peran-peran laènna, madhâddhi Eastwood ènobattaghi mènangka ikon bhudhâjâ maskulinitas sè abadi. Taon 1986, Eastwood ajabat selama 2 taon mènangka wali kota Carmel-by-the-Sea, California.

KKesuksesan komersialla Eastwood see paleeng rajaa iyaa areeya komedi petualangan *Every Which Way but Loose* (1978) baan sekuel komedi aksina *Any Which Way You Can* (1980).

## Filmografi

## Referensi


## Pranala luar

*  di IMDb (dalam bahasa Inggris)
Jesse Eisenberg

**Jesse Adam Eisenberg** (; lahèr 5 Oktober 1983) iyâ arèya aktor, tokang ghâbâyyâ film, bân sè nolès dramana Amèrika. Ekennal polana amaènnaghi karakter sè pènter tapè sengka ḍâlem komedi bân drama, penghargaanna tamaso British Academy Film Award dan nominasi untuk 2 Academy Awards bân 3 Golden Globe Awards.

## Masa muda
Eisenberg lahèr è Astoria, ḍâlem Quèns wilayah New York City è tangghâl 5 Oktober 1983, bân èrabât è East Brunswick, New Jersey. Èbhuna, Amy (nè Fishman), sè satèya ngajhâr cross cultural sensitivity è roma sakè', sabellunna alako mènangka badut è pesta na'kana' bân mènangka koreografer ka'angghuy sakola menengah Katolik selama 20 taon. Ramana, Bary Eisenburg, nompa' taksi, pas alako è roma sakè', bân marèna dhâddhi profesor perguruan tengghi, ngajhâr sosiologi.

## Filmografi

### Film

## Referensi


## Pranala luar

*  di IMDb (dalam bahasa Inggris)